ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
"اختراعاتی جن بوتل سے باہر آگیا ہے": راجیو چندر شیکھر
"آج محنت، حوصلہ اور جذبہ ہی آپ کی کامیابی کا واحد محرک ہے۔ آپ کو بااثر آخری ناموں کی ضرورت نہیں ہے": راجیو چندر شیکھر
راجیو چندر شیکھر نے اپنے گجرات دورے کے دوسرے دن سی وی ایم یونیورسٹی، آنند اور ایم ایس یو، وڈوڈرا کا دورہ کیا
طلباء اور سٹارٹ اپس نے مرکزی وزیر مملکت سے ’’نیو انڈیازٹیکاڈ آف اوپرچیونیٹیز‘‘سے متعلق سوالات پوچھے
نئی دہلی۔ 28 جون الیکٹرانکس اور اطلاعاتی ٹکنالوجی اور ہنرمندی کے فروغ اور انٹرپرینیورشپ کے وزیر مملکت راجیو چندر شیکھرنے آنند میں سی وی ایم یونیورسٹی میں دوپہر میں اور ایم ایس یو وڈودرا میں طلباء اور اسٹارٹ اپ کے ساتھ بات چیت کرتے ہوئے کہا ’’ اختراعات کا جن بوتل سے باہر آگیا ہے اور جلد ہی مستقبل قریب میں ہندوستان میں 1000 یونیکورن  ہوں گے‘‘۔ وزیر موصوف نے اس بات کا ذکر کیا کہ ہندوستان کس طرح تبدیلی کے موڑ پر ہے اور اس کی رفتار بڑھ رہی ہے کیونکہ کووڈ کے بعد یہ ایک اصلاح شدہ اور لچکدار قوم نیز دنیا کا سب سے متحرک اسٹارٹ اپ ایکو سسٹم کی صورت میں ابھرا ہے۔
کووڈ کے دوران ابتدائی طور پر متاثر ہونے کے بعد، اب ہندوستانی معیشت دنیا کی سب سے تیزی سے بڑھتی ہوئی بڑی معیشت ہے۔ اس نے سب سے زیادہ براہ راست غیر ملکی سرمایہ کاری  حاصل کی ہے اور سامان کی برآمدات  اور خدمات کی برآمدات  کے نئے ریکارڈ قائم کیے ہیں۔ آج، ہندوستان نے 100 یونیکورن کےہدف کو عبور کر لیا ہے جہاں سال 2021 میں 42 یونیکورن سامنے آئے۔ اس بات پر روشنی ڈالتے ہوئے کہ اب اسٹارٹ اپس اوریونیکورن میں یہ اضافہ کیوں ہوا، وزیر موصوف نے بتایا کہ نریندر مودی حکومت نے گزشتہ 8 سالوں میں پرانے قوانین کو ختم کرکے ایک سازگار ماحول بنایا ہے یعنی این پی اے کے خاتمے ، 80 کروڑ لوگوں تک انٹرنیٹ کی توسیع، معیشت کے تقریباً تمام شعبوں کی تیزی سے ڈیجیٹلائزیشن اور گورننس وغیرہ سمیت کاروبار میں آسانی کو یقینی بناکر ، بینک کاری اور مالیاتی شعبے میں اصلاحات کاآغاز کر کے اجتماعی طور پر ایک متحرک اسٹارٹ اپ ماحولیاتی نظام کو جنم دیا ہے۔
2014 سے پہلے کی صورت حال کے ساتھ موازنہ کرتے ہوئے، وزیرموصوف نےسوئس رپورٹ – ہا ؤس آف ڈیبٹ کا حوالہ دیا جس میں بتایا گیا کہ ہندوستان کے بینک کاری نظام کی مجموعی مالیت کا تقریباً 98فیصد ہندوستان میں 9 یا 10 بڑے خاندانوں کےخاندانی کاروبار کے زیر اثر تھا۔ آج محنت، حوصلہ، جذبہ ہی کامیابی کا واحد محرک ہے۔ یونیکورن اور اسٹارٹ اپ کی اکثریت پہلی نسل کے کاروباری ہیں اور ان کے پاس بااثرحتمی نام نہیں ہیں۔
’’نیو انڈیازٹیکاڈ آف اوپرچیونیٹیز‘‘سے متعلق انٹرویو میں وزیر موصوف نےا سٹارٹ اپس اور طلباء کے ذریعہ پوچھے گئے سوالوں کے جواب دیئے۔ طلباء اور اسٹارٹ اپس کی ایک شاندارنشست وزیر موصوف کے ساتھ ہوئی جس میں انہوں نے ان کے تمام سوالوں کے جواب دیے اور انہیں نیو انڈیا کی نشو ونما کی کہانی سے فائدہ اٹھانے کے ساتھ ساتھ اپنی خدمات پیش کرنے کی ترغیب دی۔
وزیر موصوف نے بعد میں شام کو وڈوڈرا کی صنعت، صنعتی انجمنوں، اکیڈمی اور پیشہ ور افراد سے ملاقات کی جنہوں نے ان کا والہانہ استقبال کیا اور اس بات پر غورو خوض کیا کہ وزیر اعظم نریندر مودی سرگرم پالیسیوں کی وجہ سے کس طرح نیو انڈیا ڈیجیٹل مصنوعات اور خدمات میں دنیا کے لیے ایک قابل اعتماد ٹیکنالوجی پارٹنر بن رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7003
(Visitor Counter : 97
دیہی ترقیات کی وزارت
مشن امرت سروور
مشن امرت سروور کا آغاز 24 اپریل 2022 کو قومی پنچایتی راج دن کے موقعہ پر، آزادی کے امرت مہوتسو کے جشن کے ایک حصے کے طور پر کیا گیا تھا، جس کا مقصد مستقبل کے لیے پانی کو محفوظ کرنا تھا۔ اس مشن کا مقصد ملک کے ہر ضلع میں 75 آبی ذخائر کو ترقی دینا اور ان کی تجدید کرنا ہے۔ آسام اور راجستھان سمیت تمام ریاستیں اس مشن کے تحت آتی ہیں۔ 29 جولائی 2022 تک، 80034 مقامات کی نشاندہی کی جا چکی ہے اور 35364 مقامات پر کام شروع ہو چکا ہے۔ 4753 سائٹس پر کام مکمل ہو چکا ہے۔
تفصیلات https://water.ncog.gov.in/AmritSarovar/ پر دستیاب ہیں۔
یہ مشن ریاستوں اور اضلاع کے ذریعے، مہاتما گاندھی نیشنل دیہی روزگار گارنٹی اسکیم، ایکس وی فائنانس کمیشن گرانٹس، پردھان منتری کرشی سنچائی یوجنا  جیسی مختلف اسکیموں اور واٹرشیڈ ڈیولپمنٹ کمپوننٹ، ہر کھیت کو پانی جیسی ذیلی اسکیموں کے علاوہ ریاستوں کی اپنی اسکیموں پر توجہ مرکوز کر کے کام کرتا ہے۔ یہ بھی قابل ذکر بات ہے کہ مشن ان کوششوں کی تکمیل کے لیے، شہریوں اور غیر سرکاری وسائل کو متحرک کرنے کی حوصلہ افزائی کرتا ہے۔
یہ معلومات دیہی ترقی کی مرکزی وزیر مملکت سادھوی نرنجن جیوتی نے آج لوک سبھا میں ایک تحریری جواب میں فراہم کیں۔
PIB Headquarters
کووِڈ۔19 پر پی آئی بی کا بلیٹن
|
|
- ملک گیر ٹیکہ کاری مہم کےتحت اب تک 180.80 ٹیکہ کی خوراکیں لگائی جا چکی ہیں
- بھارت میں سرگرم معاملات کی تعداد فی الحال 30799 ہے۔
- سرگرم معاملات کی تعداد 0.07 فیصد کے بقدر ہے۔
- Recovery Rate currently at 98.73%
- موجودہ صحتیابی کی شرح 98.73 فیصد کے بقدر ہے۔
- گذشتہ 24 گھنٹوں کے دوران 4491 صحتیابیوں کے ساتھ روبہ صحت ہونے والے افراد کی تعداد 42454546 کے بقدر ہوگئی ہے۔
- گذشتہ 24 گھنٹوں کے دوران 2539 نئے معاملات درج کیے گئے
- یومیہ مثبت شرح 
- ہفتہ واری مثبت شرح 
- اب تک مجموعی طور پر 78.12 کروڑ جانچیں کی جا چکی ہیں؛ گذشتہ 24 گھنٹوں کے دوران 717330 جانچیں کی گئیں
#Unite2FightCorona #IndiaFightsCorona
پریس انفارمیشن بیورو
اطلاعات و نشریات کی وزارت
حکومت ہند
کابینہ
کابینہ نے ایس این بوس نیشنل سینٹر فار بیسک سائنسز ، کولکاتا، بھارت اور لائبنیز-انسٹی ٹیوٹ فر فیسٹ کورپر- اور ویرکسٹ آف فورس چُنگ ڈریس ڈین ای وی ، ڈریسڈین، جرمنی کے درمیان نئی مقناطیسی اور ٹوپولوجیکل کوانٹم میٹریلز کے شعبے میں مفاہمت نامہ کو منظوری دی ہے
وزیر اعظم جناب نریندر مودی کی صدارت میں مرکزی کابینہ نے ایس این بوس نیشنل سینٹر فار بیسک سائنسز ، کولکاتا، بھارت اور لائبنیز-انسٹی ٹیوٹ فر فیسٹ کورپر- اور ویرکسٹوف فورس چُنگ ڈریسڈین ای وی ، ڈریسڈین، جرمنی کے درمیان مفاہمت نامہ کو منظوری دی ہے، جس کا مقصد نئی مقناطیسی اور ٹوپولوجیکل کوانٹم میٹریلز کے شعبے میں سائنسی تعاون کرنا ہے۔
کوانٹم میٹریلز پر تحقیق نے دنیا بھر کی توجہ اپنی جانب مبذول کی ہے، کیوں کہ ان کی صلاحیت پر مستقبل کی کوانٹم ٹیکنالوجی کی ترقی منحصر ہے۔ اس جوائنٹ وینچر کا مقصد بھارت-جرمن تعاون کو فروغ دینا، موقع فراہم کرنا اور مقناطیسی اور ٹوپولوجیکل کوانٹم میٹریلز کے شعبے میں علم کے فروغ کو آسان بنانا ہے۔ تعاون میں خاص طور سے تجرباتی اور حسابی وسائل کو شیئر کرنا، تکنیکی اور پیشہ ور تعاون کا لین دین اور امدادی تحقیق کے لیے فیکلٹی، محققین کا لین دین کرنا وغیرہ شامل ہوں گے۔ باہمی، بہترین طور طریقے، باہمی فائدے اور مسلسل بات چیت کے ذریعے امکانی علم کی بنیاد کی تعمیر کی امید ہے۔
ایس این بی این سی بی ایس کے بارے میں:
ایس این بوس نیشنل سینٹر فار بیسک سائنسز  ایک خود مختار تحقیقی ادارہ ہے، جس کا قیام 1986 میں ایک رجسٹرڈ سوسائٹی کے طور پر محکمہ سائنس و ٹیکنالوجی، حکومت ہند کے تحت عمل میں آیا تھا۔ اس مرکز کو پروفیسر ایس این بوس کی زندگی اور تخلیقات کو عزت بخشنے کے لیے قائم کیا گیا تھا، جو تھیوریٹیکل فزکس میں ایک عظیم شخص تھے اور جنہوں نے کوانٹم میکینکس اور کوانٹم اسٹیٹسکٹس کے فروغ میں کچھ بنیادی نظریاتی تعاون دیے ہیں۔ ان برسوں میں، مرکز بنیادی سائنس میں تحقیق و ترقی کے ایک اہم ادارہ کے طور پر ابھرا ہے، خاص طور پر فزکس اور متعلقہ موضوعات کے شعبے میں، جن میں تجربے، اصول اور شمار کی طاقت کو اپلائی کیا جاتا ہے۔ سینٹر سائنس و ٹیکنالوجی کے اس اہم شعبے میں جدید ٹریننگ اور آپسی رابطہ کا ایک اہم مرکز بھی ہے۔ سینٹر ایک رہائشی پروگرام فراہم کرتا ہے، جس میں آگے پی ایچ ڈی کی جاتی ہے اور اس میں ایک مضبوط وزیٹر اینڈ لنکیج پروگرام بھی ہوتا ہے۔
آئی ایف ڈبلیو کے بارے میں:
آئی ایف ڈبلیو ایک غیر یونیورسٹی تحقیقی ادارہ ہے اور لائبنیز ایسوسی ایشن کا رکن ہے۔ آئی ایف ڈبلیو ڈریسڈین جدید میٹریل سائنس سے متعلق ہے اور نئے میٹریل اور مصنوعات کی تکنیکی ترقی کے ساتھ فزکس، کیمسٹری اور میٹریل سائنس میں دریافتی تحقیق کراتا ہے۔
آئی ایف ڈبلیو میں تحقیقاتی پروگرام عملی مواد پر مرکوز ہیں، جو ایپلی کیشن کے کئی شعبوں میں ایک اہم مقام رکھتے ہیں: سپر کنڈکٹنگ اور مقناطیسی میٹریل، پتلے فلم کا نظام اور نینو اسٹرکچر کے ساتھ ساتھ کرسٹلائن اور امورفس میٹریل۔ ادارہ کا مشن نوجوان سائنسدانوں کو فروغ دینا اور تکنیکی ملازمین کی ٹریننگ کے ساتھ ساتھ صنعتی کمپنیوں کو ادارہ کی آر اینڈ ڈی معلومات اور تجربات وغیرہ کی سپلائی کرنا ہے۔
سائنس اور ٹیکنالوجی کی وزارت
فلموں ، ٹیلی ویژن پروگراموں اور مواصلات کے دیگر وسائل سمیت مختلف ذرائع سے سائنس کو عام لوگوں تک پہنچانا
نئی دہلی۔25 دسمبر فلم اسٹار ، امیتابھ بچن نے آج سائنس و ٹکنالوجی کی وزارت کی جانب سے فلموں ، ٹیلی ویژن پروگراموں اور مواصلات کے دیگر وسائل سمیت مختلف ذرائع سے سائنس کو عام آدمی تک پہنچانے میں کی جارہی کوششوں کی تعریف کی۔
چھٹے ہندوستان بین الاقوامی سائنس فیسٹیول کے ایک حصے کے طور پر منعقدہ انڈین انٹرنیشنل سائنس فلم فیسٹیول کے اختتامی اجلاس کے لئے ایک ویڈیو خطاب میں ، انہوں نے کہا کہ سائنس اور ٹکنالوجی کا جہاں کسی ملک کی سماجی و معاشی ترقی میں اہم کردار ہے اور اس بات پر زور دیا کہ وہیں سائنس اور ٹکنالوجی کے بارے میں عام لوگوں تک معلومات فراہم کرانے اور اسے پھیلانے کی ضرورت ہے۔ انہوں نے مزید کہا کہ سائنس فلم فیسٹیول کا انعقاد قابل تحسین تھا۔
اس فیسٹیول کا انعقاد فلموں ، ٹیلی ویژن پروگراموں اور مواصلات کے دیگر وسائل کے ذریعہ ملک میں سائنس کو مقبول بنانے اور سائنسی رجحانات کو فروغ دینے کے مینڈیٹ کے ساتھ سائنس و ٹکنالوجی کی مرکزی وزارت کا ایک خودمختار ادارہ ، وگیان پرسار کے ذریعہ کیا گیا تھا ۔
فلم اینڈ ٹیلی ویژن انسٹی ٹیوٹ آف انڈیا کے صدر اور بین الاقوامی سطح پر سراہے جانے والے فلمساز شیکھر کپور ، جو مہمان خصوصی تھے ، نے کہا کہ سائنسدانوں اور فلم بینوں کو مل کر کام کرنے کی ضرورت ہے کیونکہ سائنسی دریافت کے لئے تجسس اور دلچسپی کا جذبہ درکار ہوتا ہے اور اچھے فلم ساز سائنس و ٹکنالوجی پر قابل ترغیب فلمیں بناکر نوجوان نسل کے درمیان اس خصوصیت کو فروغ دینے میں مدد کر سکتے ہیں۔
ماہر ماحولیات اور فلم ڈائریکٹر اور پروڈیوسر مائک پانڈے نے سائنس سے متعلقہ موضوعات پر دستاویزی فلموں اور دیگر فلموں کے طاقتور میڈیم کو بروئے کار لانے کی گنجائش کو بڑھانے کے لئے مزید مالی اور دیگر امداد کی اپیل کی۔
ڈائریکٹر ، وِگیان پرسار ، نکول پراشر نے اعلان کیا ہے کہ سائنس کو مقبول بنانے کے لئے فلموں کی اہلیت کا کس طرح استعمال کیا جائے ، اس کے بارے میں باقاعدہ غور و خوض اور سفارشات کے لئے جلد ہی فلم بینوں اور دیگر شراکت داروں کی ایک خصوصی اسٹینڈنگ کمیٹی تشکیل دی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-8438
(Visitor Counter : 239
محنت اور روزگار کی وزارت
کارکنوں کو بہترطبی خدمات فراہم کرانے کے لئے ای ایس آئی سی کی اہم پالیسی ساز پہل
محنت وروزگارکے وزیرمملکت  جناب سنتوش کمارگنگوارکی صدارت میں کل ملازمین کے ریاستی بیمہ کارپوریشن کی منعقد183ویں میٹنگ کے دوران کارکنوں کے لئے طبی خدمات اوردیگر فوائدکی تقسیم میں بہتری کے لئے کئی اہم فیصلے لئے گئے ہیں ۔
ای ایس آئی سی اسکیم کے تحت بیمہ والے کارکنوں اور ان کی زیرکفالت افراد کو طبی خدمات خاص طورسے ریاستی حکومتوں کے لئے چلائےجارہے اسپتالوں اور ادویاتی مراکز کے ذریعہ فراہم کی جاتی ہیں ۔ اس وقت پورے ملک میں تقریبا 1520ای ایس آئی ڈسپنسری اور 159اسپتال ہیں ، جن میں سے 45ڈسپنسری اور49اسپتال سیدھے ای ایس آئی سی کے ذریعہ چلائے جارہے ہیں جب کہ بقیہ ڈسپنسری اوراسپتال متعلقہ ریاستوں کے ذریعہ چلائے جارہے ہیں ۔خراب طبی آلات اورڈاکٹروں کی کمی کے سبب ریاستی حکومتوں کے ذریعہ چلائے جانے والے ای ایس آئی اسپتالوں کے بارے میں کئی نمائندگی موصول ہوئی ہیں ۔
کارکنوں اورملازمین دونوں کی مانگ کے ساتھ مستفیدین کو بہترطبی خدمات فراہم کرنے کے مقصد سے 7جنوری، 2020کو منعقد میٹنگ میں ای ایس آئی کارپوریشن میں سبھی نوتعمیر اسپتالوں کو براہ راست چلانے کا فیصلہ لیاہے ۔جنھیں مستقبل میں منظورنہیں کیاگیاہے سوائے جب تک کہ ریاستی حکومت اسپتال چلانے کے لئے خود زورنہ دے ۔
حالیہ برسوں میں ای ایس آئی کوریج میں توسیع اورکئی شعبوں ای ایس آئی کے کمزور بنیادی طبی ڈھانچے کو ذہن میں رکھتے ہوئے ای ایس آئی کارپوریشن نے اب فیصلہ کیاہے کہ جن شعبوں کے 10کلومیٹرکے دائرے میں ای ایس آئی کا بنیادی ڈھانچہ دستیاب نہیں ہے وہاں مستفیدین سیدھے اوپی ڈی خدمات میں طبی صلاح کے لئے ای آئی ایس سی ڈسپنسری یا اسپتال سے ریفرل کے بغیرای ایس آئی سی کی فہرست شامل کسی اسپتال یاآیوشمان بھارت یوجنا کے تحت فائدہ اٹھاسکتے ہیں ۔ ایسے معاملوں میں اگرداخل کرکے علاج کی ضرورت ہوتی ہے تو فہرست میں شامل اسپتال ای ایس آئی سےمنظورشدہ اتھارٹی سے آن لائن سسٹم کے ذریعہ مقررہ میعاد کے اندراجازت حاصل کرے گا۔
دہلی /این سی آرمیں چنندہ ای ایس آئی سی اسپتالوں میں نیفرولوجی ، یورولوجی اور آنکولوجی سمیت کارڈیولوجی میں سپراسپیشلٹی خدمات کومضبوط کیاجائے گااوراسے مرحلہ وارطریقےسے پورے ملک میں دیگر ای ایس آئی سی اسپتالوں تک بڑھایاجائے گا۔
ای ایس آئی سی ملک بھرکے ای ایس آئی سی اسپتالوں میں رکھ رکھاؤ،ہاؤس کیپنگ مریض کی مدد ، مریض کا تحفظ اور دیگر معاون سرگرمیوں کے لئے اسپتال کی انتظامیہ یا طبی نگہداشت کی انتظامیہ میں مہارت کے ساتھ اسپتال کے منیجروں کو شامل کرے گا۔
ملازمین کے ریاستی بیمہ کارپوریشن نے اٹل بیمہ حاصل کرنے والے افراد کی فلاحی اسکیم کے تحت لاک ڈاؤن کے سبب بے روزگارہونے والے کارکنوں کو 6مہینے یعنی 30جون ،2021تک کے لئے زیادہ سے زیادہ 90دنوں تک اوسط تنخواہ کے 50فیصد کے برابر راحت دینے کا فیصلہ کیاہے ۔ ساتھ ہی اس اسکیم کو آگے بڑھانے کا بھی فیصلہ کیاگیاہے ۔ اہل ملازم اپنے دعوے ای ایس آئی سی پورٹل  پرموبائل نمبر،آدھار اوربینک کی تفصیلات کے ساتھ درج کرسکتے ہیں ۔
وزارت سیاحت
آئی آر سی ٹی سی ’’دیکھو اپنا دیش‘‘پہل کے تحت بابا صاحب امبیڈکر یاترا ٹور پیکج چلائے گا
7 راتوں اور 8 دن کا یہ مجوزہ بھارت گورو سیاحتی سفر دہلی سے شروع ہوگا
آئی آر سی ٹی سی ’’دیکھو اپنا دیش‘‘پہل کے تحت بابا صاحب امبیڈکر یاترا ٹور پیکج چلائے گا، جو ڈاکٹر بھیم راؤ امبیڈکر کی زندگی سے جڑے کچھ اہم مقامات کا احاطہ کرے گا۔ بابا صاحب امبیڈکر یاترا کا پہلا سفر اپریل 2023 میں نئی دہلی سے شروع ہوگا۔ ’دیکھو اپنا دیش‘ پہل کے تحت وزارت ریلوے انڈین ریلوے کیٹرنگ اینڈ ٹورازم کارپوریشن  کے ساتھ مل کر پورے بھارت میں کئی تھیم پر مبنی سرکٹوں پر بھارت گورو ٹورسٹ ٹرینیں چلا رہی ہے۔
یہ 7 راتوںاور 8 دن کا مجوزہ بھارت گورو سیاحتی ٹرین کا سفر دہلی سے شروع ہوگا اور اس کا پہلا اسٹاپ مدھیہ پردیش میں ڈاکٹر امبیڈکر نگر  ہے جو بابا صاحب کی جائے پیدائش  ہے۔ پھر یہ ٹرین ناگپور ریلوے اسٹیشن جائے گی جہاں سیاح دیکشا بھومی – نویان بدھ مت کی مقدس یادگار – دیکھنے کے لیے روانہ ہوں گے۔ اس کے بعد ٹرین ناگپور سے سانچی کے لیے روانہ ہوگی۔ سانچی کے نظاروں میں سانچی کے استوپا اور دیگر بدھ مت کے مقامات کا دورہ بھی شامل ہے۔ سانچی کے بعد وارانسی اگلی منزل ہے، جہاں سارناتھ اور کاشی وشوناتھ مندر کا دورہ بھی شامل ہے۔ اگلی اور آخری منزل گیا ہے۔ وہاں سیاحوں کو مشہور مہابودھی مندر اور دیگر خانقاہوں کی زیارت کے لیے بودھ گیا کے مقدس مقام پر لے جایا جائے گا۔ دیگر اہم بودھی مقامات راجگیر اور نالندہ کو بھی سڑک سے طے کیا جائے گا۔ یاترا آخر کار نئی دہلی میں اختتام پذیر ہوگی۔ سیاحوں کے پاس دہلی، متھرا اور آگرہ کینٹ اسٹیشنوں پر ٹرینوں میں سوار ہونے / اترنے کا اختیار ہوگا۔
ڈاکٹر بابا صاحب امبیڈکر، جنہیں پیار سے ’’بابا صاحب‘‘کہا جاتا ہے، بھارتی آئین کے اہم معمار تھے۔ اس کے علاوہ وہ معروف قانون دان، سیاسی کارکن، ماہر بشریات، مصنف، مقرر، مورخ، ماہر معاشیات اور اسکالر بھی تھے۔ امبیڈکر نے اپنی پوری زندگی چھوت چھات جیسی سماجی برائیوں کو ختم کرنے کے لیے وقف کردی اور سماجی طور پر پسماندہ طبقات کے حقوق کے لیے کھڑے رہے۔ آئی آر سی ٹی سی کے ذریعہ ڈیزائن کی گئی بابا صاحب امبیڈکر یاترا کا مقصد امبیڈکر کی زندگی سے جڑے مقامات کو اجاگر کرنا ہے۔
بھارت گورو ٹورسٹ ٹرین کا آغاز بھارت سرکار کی پہل ’’دیکھو اپنا دیش‘‘ کے مطابق گھریلو سیاحت میں خصوصی دلچسپی رکھنے والے سرکٹوں کو فروغ دینے کے لیے ہے۔ یہ ٹرینیں آئی آر سی ٹی سی کے ذریعہ چلائی جارہی ہیں اور بابا صاحب امبیڈکر کے سفر کی تمام تفصیلات، اور آئی آر سی ٹی سی کی ویب سائٹ پر خصوصی سود ٹرین پیکیج اس لنک پر دستیاب ہے: https://www.irctctourism.com۔
زراعت اور کاشتکاروں کی فلاح و بہبود کی وزارت
ملک میں دالوں اورتلہن کی پیداوار
سال 22-2021کے چوتھے پیشگی تخمینہ کے مطابق ، ملک میں دالوں کی پیداوار 27.69ملین ٹن اورتلہن کی پیداوار 37.69ملین ٹن رہی ہے ۔ سال 20-2019کے مقابلے سال 22-2021 کے دوران دالوں کی پیداوار 20.03ملین ٹن سے بڑھ کر 27.69ملین ٹن ہوگئی ہے ، جبکہ تلہن کی پیداوار 33.21ملین ٹن سے بڑھ کر 37.69ٹن تک پہنچ گئی ہے ۔
خوراک کی یقینی فراہمی سے متعلق قومی مشن  ۔ دالوں کے پروگرام کو ملک کی 28ریاستوں اور مرکز کے زیرانتظام دوعلاقوں  میں اوراین ایف ایس ایم ۔تلہن پروگرام کو 25ریاستوں اورمرکز کے زیرانتظام تین علاقوں  میں نافذ کیاجارہاہے۔ کسانوں کو ریاستی سرکاروں کے توسط سے امداد فراہم کی جارہی ہے۔ یہ امداد فصل کی پیداوار سے متعلق جدیدترین ٹیکنالوجیز، دالوں اورتلہن کی نئی قسموں کی پیداوار اورتقسیم ، غذائیت اورکیڑوں کے بندوبست سے متعلق مربوط تکنالوجی ، زرعی اوزاروں ، پانی کی بچت سے متعلق آلات ، تربیت فراہم کرکے کسانوں کی صلاحیت سازی وغیرہ کے سلسلے میں فراہم کی جاتی ہے ۔ اس کے علاوہ دالوں اورتلہن کی زیادہ پیداوار والی قسموں کے بیچوں کی منی کٹس، کسانوں کو بالکل مفت فراہم کی جاتی ہے ۔ این ایف ایس ایم ، تلہن کے تحت ، بریڈربیجوں کی خریداری اوربنیادی بیجوں کی پیداوار پربھی امداد دی جاتی ہے ۔
زراعت اورکسانوں کی بہبود کی مرکزی وزیرجناب نریندرسنگھ تومرنے آج راجیہ سبھا میں ایک تحریری جواب میں یہ اطلاع فراہم کی ہے۔
صدر جمہوریہ کا سکریٹریٹ
چینج آف گارڈ تقریب اس سنیچر سے صبح 8 بجے سے 9 بجے تک ہوگی
راشٹرپتی بھون میں چینج آف گارڈز  کی تقریب اس سنیچر  سے صبح 0900 بجے سے 1000 بجے کے بجائے صبح 800 بجے سے 0900 بجے تک منعقد ہوگی۔
نوجوانوں کے امور اور کھیل کود کی وزارت
جناب انوراگ ٹھاکر نے ہماچل پردیش میں ہاف میراتھن کے فاتحین کو انعام سے نوازا
امور نوجواں اور کھیل کے مرکزی وزیر جناب انوراگ ٹھاکر نے آج ہماچل پردیش میں ہاف میراتھن کے فاتحین کو انعام سے نوازا۔ اس ہاف میراتھن کا انعقاد ہماچل پردیش کے گورنر جناب راجندر وشوناتھ ارلیکر کی رہنمائی میں، سنٹرل سول سروسز کلچرل اینڈ اسپورٹس بورڈ، عملہ اور ٹریننگ کا محکمہ، حکومت ہند اور یوتھ ہاسٹلز ایسو سی ایشن آف انڈیا نے کروایا تھا۔
وزیراعظم کا دفتر
وزیراعظم نے اترپردیش میں سڑک حادثے میں جانی نقصان پر تعزیت کی، متاثرین کے لیے پی ایم این آر ایف سے نقدمالی امداد کو منظوری دی
وزیر اعظم جناب نریندر مودی نے اتر پردیش کے بارہ بانکی ضلع میں ایک سڑک حادثے میں جانی نقصان پر دکھ کا اظہار کیا ہے۔ معزز وزیر اعظم نے متاثرین کے لیے وزیر اعظم قومی ریلیف فنڈ سے نقد مالی امداد کی منظوری بھی دی ہے۔
اس تعلق سے وزیراعظم کے دفتر نے ٹویٹ کیا:
"اتر پردیش کے بارہ بنکی ضلع میں سڑک حادثے سے غمزدہ ہوں ۔اس حادثے میں اپنی جان گنوانے والوں کے لواحقین سے گہری تعزیت۔ زخمیوں کی جلد صحت یابی کے لیے دعاگو ہوں۔وزیر اعظم قومی ریلیف فنڈ سے مرنے والوں کے لواحقین کو 2 لاکھ روپے اور زخمیوں کوعلاج و معالجے کے لیے 50،000 روپے دیئے جائیں گے''۔ PM @narendramodi"
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 12.14کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
12,14,44,440
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 12.14کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
نائب صدر جمہوریہ ہند کا سکریٹریٹ
نائب صدر نے عاملہ، مقننہ اور عدلیہ کی ایک دوسرے کے دائرے میں مداخلت کے خلاف خبردار کیا ہے
نائب صدر نے زور دے کر کہا ہے کہ پارلیمنٹ عوام کی امنگوں کا منبع ہے
آئی پی سی، سی آر پی سی اور قانون شہادت کی جگہ لینے والے مجوزہ قوانین کے تحت کرمنل جسٹس سسٹم کا جامع طور سے احاطہ کیا گیا ہے
نائب صدر نے کہا کہ ناری شکتی وندن ابھیان کایا پلٹ کرنے والا ہے
نائب صدر نے ٹھوس بحث اور اختلاف رائے کا احترام کرنے کو کہا
نوجوانوں کی طاقت جمہوریت میں سب سے بڑی طاقت ہے:نائب صدر
نائب صدر نے نیشنل لا یونیورسٹی ، جودھپور میں طلبا اور اساتذہ کے ساتھ بات چیت کی
نائب صدر جمہوریہ ہند جناب جگدیپ دھنکھڑ نے آج اختیارات کی علیحدہ رکھنے کے نظریئے کو اجاگر کیا اور عاملہ، مقننہ اور علدیہ کی ایک دوسرے کے دائرے میں مداخلت سے خبردار رہنے کو کہا۔ پارلیمنٹ کو عوام کی امنگوں کا منبع قرار دیتے ہوئے انھوں نے جمہوریت میں مقننہ کے حتمی فیصلہ ساز کے طور پر غیر متنازعہ اور حتمی اقتدار اعلیٰ کو اجاگر کیا۔
نیشنل لا یونیورسٹی جودھپور  میں طلبا اور اساتذہ سے بات چیت کرتے ہوئے نائب صدر نے کہا کہ ملک میں قانون فوجداری طویل عرصے سے چلا آرہا ہے اور اس کی جڑیں نوآبادیاتی ذہنیت میں پیوست ہیں۔ انھوں نے کہا کہ تعزیرات ہند، ضابطہ فوجداری اور شہادت سے متعلق قانون کی جگہ جو قوانین لائے جارہے ہیں وہ کرمنل جسٹس سسٹم کا مجموعی طور سے از سرنو جائزہ لے کر وضع کئے گئے ہیں۔
پارلیمنٹ میں حالیہ رکاوٹوں کا ذکر کرتے ہوئے جناب دھنکڑ نے زور دے کر کہا کہ ارکان پارلیمنٹ سے توقع کی جاتی ہے کہ وہ رکاوٹیں پیدا کرنے کے بجائے تعمیری تبادلہ خیال اور بحث ومباحثہ کریں۔ مختلف نظریات وآرا کا احترام کرنے کے بارے میں نائب صدر نے اپیل کی اور کہا کہ کسی بھی نظریاتی اختلاف پر کھل کر بات نہ کرنے سے مثبت کارکردگی متاثر ہوتی ہے اور یہ عقل ودانائی کے بنیادی جذبے کی نفی اور جمہوری اقدار کے منافی ہے۔
ناری شکتی وندن ابھیان کو ایک کایا پلٹ بل سے تعبیر کرتے ہوئے نائب صدر نے اس بل پر مباحثے کے دوران ہوئے تاریخی واقعات کا ذکر کیا۔ جناب دھنکڑ نے کہا کہ سترہ خاتون ارکان پارلیمنٹ کو راجیہ سبھا میں نائب چیئرپرسن کے پینل میں مقرر کیا گیا تاکہ ان کی مہارات اور قائدانہ صلاحیت بل کی منظوری کے عمل میں کام آسکے۔
نوجوانوں کی طاقت کو جمہوریت کی سب سے بڑی طاقت قرار دیتے ہوئے جناب دھنکڑ نے طلبا کو 2047 میں ملک کی آزادی کے سو برس مکمل ہونے تک بھارت کو بام عروج پر لے جانے کے لئے ان کی حوصلہ افزائی کی اور کہا کہ جمہوری اقدار کی پاسداری کے ساتھ محنت کو اپنی عادت بنا کر اور ہندوستان کی تہذیبی وراثت کو سربلند رکھتے ہوئے بھارت کو بام عروج پر پہنچانا ہے۔
ہندوستان کے مضبوط وفعال عدلیہ نظام کی ستائش کرتے ہوئے نائب صدر نے اس بنیادی اصول کااعادہ کیا کہ کوئی بھی شخص قانون سے بالا تر نہیں ہے اور کہا کہ جمہوری سوسائٹی میں قانونی عمل پر مکمل یقین تمام لوگوں کے لئے لازمی ہے۔
نائب صدر نے یونیورسٹی سے کہا کہ آنے والے سرمایہ پارلیمانی اجلاس کے دوران راجیہ سبھا صدر نشیں کی حثیت سے ان کی مدد کرنے کے لئے پانچ طلبا کو انٹرن کے طور پر بھیجا جائے۔
این ایل یو جودھپور کی وائس چانسلر ڈاکٹر ہرپیت کور اور دیگر اہم ہستیاں اس موقع پر موجود تھیں۔
شہری ہوابازی کی وزارت
کوویڈ 19 کے خلاف جنگ میں مدد کے لئے جموں ہوائی اڈے پر 16 لاکھ سے زیادہ ویکسین کی خوراکیں دی گئیں
ویکسینیشن کیمپ ہوائی اڈے کے زیر اہتمام ؛ اولین مرحلے میں 489 لوگوں کو ٹیکے لگائے گئے
ہماری قوم کورونا وائرس کے خلاف سخت جنگ لڑ رہی ہے اور اس بحران کے دور میں طبی لوازمات جیسے ویکسین اور دیگر طبی ضروریات کی فراہمی انتہائی اہمیت کی حامل ہے۔ جموں ہوائی اڈہ میڈیکل لوازمات کے بے خلل نقل و حمل کی سہولت فراہم کر کے بھی سرگرم کردار ادا کرتا آ رہا ہے۔
جموں ایئر پورٹ کے فرنٹ لائن واریرز نے کوویشیلڈ اور کوویکسن کی 16 لاکھ سے زائد خوراکیں مرکزی خطہ جموں و کشمیر اسٹیٹ ایمونائزیشن محکمے کے نمائندوں کے حوالے کیں۔ ہوائی اڈہ مسافروں کو تحفظ اور سلامتی کے ساتھ سفر کے تجربے کو مؤثر طور پر یقینی بنا رہا ہے۔ وزارت صحت و خاندانی بہبود  کے معیاری عملی اقدامات کے مطابق ہوائی اڈے کی طرف سے متعدد اقدامات کے ذریعہ ہوائی اڈہ اور مسافروں کے علاوہ ملازمین کے لئے کام کی جگہ پر صفائی ستھرائی کو برقرار رکھا گیا ہے۔ مزید بر آں آنے والے تما مسافروں کی کووڈ 19 کی جانچ کے لئے محکمہ صحت کو تمام سہولیات فراہم کی جا رہی ہیں۔
جموں ائیرپورٹ نے ضلعی انتظامیہ کے تعاون سے جی بی پنت اسپتال، جموں کینٹ، ستوتی میں ویکسی نیشن کیمپ کا بھی انعقاد کیا ہے۔ یہ کیمپ جموں و کشمیر حکومت کے قومی صحت مشن کے تحت ترجیحی گروپ کے طور پر اے اے آئی کے ملازمین اور ہوائی اڈے کے اسٹیک ہولڈرز کے لئے ہے۔ اس کے تحت پہلے مرحلے میں 489 سے زیادہ افراد کو ٹیکے لگائے گئے ہیں۔ ویکسینیشن مہم کے دوسرے مرحلے میں مزید ملازمین اور ان کے اہلِ خانہ کے اراکین کا اھاطہ کیا جائے گا۔ ہوائی اڈے کے سیکیورٹی عملہ  کے تقریبا 300 کارکنوں کو پہلے ہییہ ٹیکے لگائے جاچکے ہیں۔
مسافروں میں کووڈ 19 کے تعلق سے مسافروں میں بیداری اور مناسب طرز عمل سے آگاہی پیدا کرنے کے لئے، جموں ہوائی اڈے پر ایف آئی ڈی ایس، بینروں، پوسٹروں کے ذریعہ ہدایات کی نمائش کی جارہی ہے اورعوامی ایڈریس سسٹم کے ذریعہ معلومات کا اعلان بھی باقاعدگی سے کیا جارہا ہے۔